0206.xml
چار روزہ میچ، زمبابوے اے پہلی اننگز میں 206 رنز بناکر آؤٹ ثقلین ساجب کی 9 وکٹیں، بنگلہ دیش اے نے بغیر کسی نقصان کے 30 رنز بنا لئے
ڈھاکہ ۔ 14 ستمبر (اے پی پی) بنگلہ دیش اور زمبابوے اے کرکٹ ٹیموں کے مابین چار روزہ میچ کے پہلے روز زمبابوین ٹیم اپنی پہلی اننگز میں 206 رنز بناکر آؤٹ ہوگئی، وسی سبانڈا اور ریگس چکابوا نے نصف سنچریاں سکور کیں۔ ثقلین ساجب نے تباہ کن باؤلنگ کا مظاہرہ کیا اور 9 کھلاڑی میدان بدر کئے۔ بنگلہ دیش نے پہلے روز کھیل کے اختتام پر بغیر کسی نقصان کے 30 رنز بنا لئے۔ تفصیلات کے مطابق اتوار کو شیخ کمال انٹرنیشنل سٹیڈیم، کوکس بازار میں چار روزہ میچ کے پہلے روز زمبابوے اے نے ٹاس جیت کر پہلے بیٹنگ کا فیصلہ کیا جو غلط ثابت ہوا۔ مہمان ٹیم ثقلین ساجب کی شاندار باؤلنگ کے باعث 206 رنز بناکر پویلین واپس لوٹ گئی۔ ریگس چکابوا 64 اور کپتان وسی سبانڈا 62 رنز کے ساتھ ٹاپ سکورر رہے۔ ثقلین ساجب نے 82 رنز کے عوض 9 کھلاڑیوں کو آؤٹ کیا۔ جواب میں بنگلہ دیش نے پہلے دن کھیل کے اختتام تک بغیر کسی نقصان کے 30 رنز بنا لئے۔ لٹن داس 23 اور شادمان اسلام 4 رنز کے ساتھ ناٹ آؤٹ ہیں۔
APP
14.09.14
0206p.xml
اےکرکٹ: بنگلہ دیشی اسپنر ثقلین 9 وکٹیں لے اڑے زمبابوے206 تک محدود،ووسی سبانڈا اور چاکابوا کی نصف سنچریاں، میزبان ٹیم کے 30 رنز
ڈھاکہ(اسپورٹس ڈیسک) ثقلین کی تباہ کن بولنگ کے سامنے زمبابوین اے206 رنزتک محدود ہوگئی، بنگلہ دیش اے سے چار روزہ میچ کے ابتدائی دن مہمان کپتان ووسی سبانڈا اور ریگس چاکا بوا نے نصف سینچریاں اسکور کیں، ثقلین ساجب نے غیر معمولی پرفارمنس دیے ہوئے 82 رنز کے عوض 9 وکٹیں اڑادیں،میزبان ٹیم نے جوابی اننگز میں بغیر کسی نقصان کے 30 رنز بنا لیے،لیٹون داس 23 اور شادمان اسلام 4 پر ناٹ آؤٹ ہیں۔تفصیلات کے مطابق زمبابوے اے کیخلاف بنگلہ دیشی اسپنر ثقلین ساجب نے تباہی مچا دی، انھوں نے 9 وکٹیں لیتے ہوئے مہمان ٹیم کو 206 رنزتک محدود کر دیا،اوپنرز ووسی سبانڈا اور ٹینوما وویو نے 42رنز کا آغاز فراہم کیا ماوویو 12 رنز بنا کر ثقلین کا پہلا شکار بنے، ون ڈاون براون چیری (30 (نے سبانڈا کے ساتھ ملکر اسکور کو 103تک پہنچایا لیکن پھر ثقلین کا جادو سر چڑھ کر بولا،ٹوٹل میں19 رنزکے اضافے سے یکدم 6وکٹیں گر پڑیں جس میں سبانڈا بھی 62 رنزبنا کر ثقلین کے ہتھے چڑھ گئے،اس موقع پر ریگس چاکا بوا نے ایک اینڈ سنبھالتے ہوئے رنز بٹورنے کا سلسلہ جاری رکھا،انھوں نے 64 کی ذمےدارانہ اننگز کھیلی،ویلنگٹن مساکیڈزا 16رنز کی ساتھ انفرادی اسکور کو دہرے ہندسے تک پہنچاپائے،لیوک جونگو کو فرہاد حسین نے بولڈ کیااس کے علاوہ تمام وکٹیں ثقلین کے نام رہیں، بنگلہ دیش اے نے جوابی اننگز میں 13اوورز کےممکنہ کھیل میں بغیر کسی نقصان کے30 رنز بنا لئے،لیٹون داس 23 اور شادمان اسلام 4 رنز کے ساتھ وکٹ پر موجود ہیں۔
express
15.09.14